

**Ustanovujúci snem ZVLD SR o.z. sa konal 05.11.2016.**

ZVLDSR vzniklo ako reakcia na nutnosť zmeniť spôsob vyjednávania a mocenské pomery vo vyjednávaní za ambulantný sektor, pretože v období pred vznikom ZVLDSR podľa nášho názoru opakovane dochádzalo k poškodzovaniu záujmov VLD v prospech ŠAS.

VLD doplácali pred vznikom ZVLDSR predovšetkým na svoje rozdelenie medzi dva konkurenčné subjekty, a to ASLSR (Zdravita) a SLK (ZAP), pričom obe menované organizácie zastupujú celý ambulantný sektor. V tom čase boli v oboch organizáciách VLD v nevýhodnom menšinovom postavení, bez inej alternatívy.

V kritickom období vzniku ZVLDSR zohrali podľa nášho názoru úlohu aj pochybenia v inštitucionálnom zastúpení VLD (SLK, hlavný odborník pre VL MZSR). Je fakt, že skrátenie LSPP (t.č. APS), ako aj vyriešenie prehliadok mŕtvych tiel sa podarilo až po vzniku ZVLDSR.

Žiaľ ani obdobie pôsobenia ZVLDSR v prostredí „multiodborových“ organizácií (ZAP, Zdravita) nie je celkom úspešné z hľadiska spájania síl VLD, pretože aj novovzniknutá AVLS (pri SVLS), si osvojila princíp konkurenčného boja o dôveru VLD. História VLD je pritom na Slovensku veľmi zložitá a z veľkej časti založená na príbehoch presadzovania osobných ambícií jednotlivcov – to je náš skutočný problém.

SVLS a SSVPL sa proklamujú od svojho vzniku ako odborné spoločnosti VLD a situujú sa do vzájomne konkurenčného vzťahu, a to primárne v starostlivosti o vzdelávanie VLD. SVLS vznikla na podnet bývalej hlavnej odborníčky pre VL. SSVPL bola historicky spojená so SLS (Slovenská lekárska spoločnosť) a dodnes propaguje ZAP, pričom v ZAP-e, ako aj v SLK zastávajú funkcionári SSVPL platené funkcie.

ZVLDSR od svojho vzniku pôsobí ako záujmové združenie VLD v ekonomických otázkach a dnes nemá na Slovensku žiadna ambulancia VLD lepšie zmluvné podmienky v zdravotných poisťovniach ako naši splnomocnitelia. Žiaľ pretrvávajúce rozdelenie VLD znemožňuje dosiahnutie ešte lepších podmienok a preto sa dnes sústreďujeme na zjednotenie úhradového mechanizmu pre všetky ambulancie VLD formou zákonnej normy v súlade s odporúčaniami nadnárodných autorít. Ide o nevyhnutný predpoklad zabezpečenia zdrojov nevyhnutných na reprodukciu našich súkromných praxí. **Znamená to vzbudiť záujem o podnikanie u našich mladých kolegov ochotných**, za obojstranne výhodných ekonomických podmienok, **prevziať súkromnú prax všeobecného lekára**. Súčasne je nevyhnutné spolu s mladými kolegami pracovať na novej koncepcii VL a rozširovaní kompetencií VLD. **SPOLU VIEME AKO NA TO!**